ራያ ዩኒቨርሲቲ ዛሬ ይመረቃል
ባለፈው መስከረም ወር ከ1 ሺህ 400 በላይ ተማሪዎችን ተቀብሎ ማስተማር የጀመረው ራያ ዩኒቨርሲቲ ዛሬ ይመረቃል፡፡የኢፌዴሪ ፕሬዝዳንት ዶክተር ሙላቱ ተሾመ በምርቃት ስነ-ስርዓቱ ላይ ለመገኘት ትናንት ከሰዓት ወደ ቦታው አቅንተዋል፡፡ፕሬዝዳንቱ መቀሌ  አሉላአባነጋ አለምአቀፍ አውሮፕላን ማረፊያ ሲደርሱ የትግራይ ክልላዊ መንግስት ምክትል ርዕሰ መስተዳድር ዶክተር ደብረፅዮን ገብረሚካኤልን ጨምሮ የክልሉ ከፍተኛ የስራ ሃላፊዎች አቀባበል አድርገውላቸዋል፡፡በከተማው የሚገኙ የሃይማኖት መሪዎችና የህዝብ ተወካዩችም በአቀባበል ስነ-ስርዓቱ ተገኝተዋል።ዶክተር ሙላቱ  ነገ  በዩኒቨርሲቲው ምረቃት ላይ በክብር እንግድነት ከተገኙ በኋላ በራያ ዓዘቦ ለሚገነባው የኢንዱስትሪ ፓርክ የመሰርት ድንጋይ ያስቀምጣሉ ተብሎ ይጠበቃል፡፡የራያ ዩኒቨርሲቲ ግንባታ በ360 ሚሊዮን ብር በ2008 አጋማሽ ተጀምሮ በ2009 ዓ.ም የተጠናቀቀ ሲሆን መስከረም ወር 2010 የመማር ማስተማር ስራውን ጀምሯል፡፡ 